Document ID: 32011D0431

DEĊIŻJONI TA’ IMPLIMENTAZZJONI TAL-KUMMISSJONI
tal-11 ta’ Lulju 2011
dwar kontribuzzjoni finanzjarja mill-Unjoni għall-programmi tal-Istati Membri għall-kontroll, l-ispezzjoni u s-sorveljanza fl-2011
(notifikata bid-dokument numru C(2011) 4852)
(It-test Bulgaru, Daniż, Estonjan, Finlandiż, Franċiż, Ġermaniż, Grieg, Ingliż, Latvjan, Litwan, Malti, Olandiż, Pollakk, Portugiż, Rumen, Sloven, Spanjol, Svediż u Taljan biss huma awtentiċi)
(2011/431/UE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament tal-Kunsill (KE) Nru 861/2006 tat-22 ta’ Mejju 2006 li jistabbilixxi miżuri finanzjarji Komunitarji għall-implimentazzjoni tal-politika komuni tas-sajd u fil-qasam tal-Liġi tal-Baħar (1), u b'mod partikolari l-Artikolu 21 tiegħu,
Billi:
(1)
L-Istati Membri ssottomettew lill-Kummissjoni l-programmi tagħhom għall-kontroll tas-sajd għall-2011, skont l-Artikolu 20 tar-Regolament (KE) Nru 861/2006, li jinkludu l-applikazzjonijiet għal kontribuzzjoni finanzjarja mill-Unjoni għan-nefqa li għandha ssir fit-twettiq tal-proġetti li jinsabu f'dawn il-programmi.
(2)
Applikazzjonijiet li jinvolvu l-azzjonijiet elenkati fl-Artikolu 8(a) tar-Regolament (KE) Nru 861/2006 jistgħu jikkwalifikaw għal finanzjament mill-Unjoni.
(3)
L-applikazzjonijiet għal finanzjament mill-Unjoni ġew ivvalutati għall-konformità tagħhom mar-regoli stipulati fir-Regolament tal-Kummissjoni (KE) Nru 391/2007 (2).
(4)
Huwa xieraq li l-ammonti massimi u r-rata tal-kontribuzzjoni finanzjarja mill-Unjoni jiġu stabbiliti fil-limiti stipulati mill-Artikolu 15 tar-Regolament (KE) Nru 861/2006 u li jiġu stipulati l-kundizzjonijiet li bihom tista' tingħata din il-kontribuzzjoni.
(5)
Sabiex ikun inkoraġġit l-investiment fl-azzjonijiet ta’ prijorità definiti mill-Kummissjoni fl-ittra tagħha tas-6 ta’ Diċembru 2010 (3), li ħabbret li se jingħataw prijorità u rati ogħla ta’ kontribuzzjoni lill-proġetti meħtieġa mill-implimentazzjoni tar-Regolament tal-Kunsill (KE) Nru 1224/2009 tal-20 ta’ Novembru 2009 li jistabbilixxi sistema Komunitarja ta’ kontroll għall-iżgurar tal-konformità mar-regoli tal-politika komuni tas-sajd (4), u minħabba l-impatt negattiv tal-kriżi finanzjarja fuq il-baġits tal-Istati Membri, in-nefqa relatata mal-awtomatizzazzjoni u l-ġestjoni tad-dejta, is-sistemi elettroniċi ta’ reġistrazzjoni u rappurtar, l-apparat elettroniku ta’ reġistrazzjoni u rappurtar (ERS) u s-sistemi ta’ monitoraġġ tal-bastimenti (VMS), kif ukoll it-traċċabilità u l-kontroll tal-qawwa tal-magna għandhom jibbenefikaw minn rata għolja ta’ kofinanzjament, fi ħdan il-limiti stabbiliti fl-Artikolu 15 tar-Regolament (KE) Nru 861/2006.
(6)
Sabiex jiġu inkoraġġiti l-investimenti fil-prijoritajiet definiti mill-Kummissjoni u minħabba l-limitazzjonijiet baġitarji, ġew rrifjutati l-applikazzjonijiet kollha mill-Istati Membri għal kontribuzzjoni finanzjarja mill-Unjoni għal proġetti relatati mat-taħriġ, mal-inizjattivi ta’ sensibilizzazzjoni dwar ir-regoli tal-PKS kif ukoll max-xiri u l-immodernizzar ta’ bastimenti u inġenji tal-ajru għar-rondi tas-sajd.
(7)
Sabiex wieħed jikkwalifika għall-kontribuzzjoni, it-tagħmir tal-lokalizzazzjoni awtomatiku għandu jissodisfa r-rekwiżiti ffissati bir-Regolament tal-Kummissjoni (KE) Nru 2244/2003 tat-18 ta’ Diċembru 2003 li jistabbilixxi dispożizzjonijiet dettaljati dwar is-Sistemi ta’ Sorveljanza tal-Vapuri bbażati fuq satellita (5).
(8)
Sabiex jikkwalifika għall-kontribuzzjoni, l-apparat elettroniku ta’ reġistrazzjoni u rappurtar abbord il-bastimenti tas-sajd għandu jissodisfa r-rekwiżiti stipulati mir-Regolament tal-Kummissjoni (KE) Nru 1077/2008 tat-'3 ta’ Novembru 2008 li jistabbilixxi regoli dettaljati dwar l-implimentazzjoni tar-Regolament tal-Kunsill (KE) Nru 1966/2006 dwar ir-reġistrazzjoni u r-rappurtar elettroniku tal-attivitajiet tas-sajd u dwar il-mezzi ta’ telerilevament u li jirrevoka r-Regolament (KE) Nru 1566/2007 (6).
(9)
Il-miżuri previsti f'din id-Deċiżjoni huma skont l-opinjoni tal-Kumitat għas-Sajd u l-Akkwakultura,
ADOTTAT DIN ID-DEĊIŻJONI:
Artikolu 1
Suġġett
Din id-Deċiżjoni tipprevedi kontribuzzjoni finanzjarja mill-Unjoni għan-nefqa li jagħmlu l-Istati Membri fl-2011 fl-implimentazzjoni tas-sistemi tal-monitoraġġ u l-kontroll applikabbli għall-politika komuni tas-sajd (PKS), kif imsemmija fl-Artikolu 8(a) tar-Regolament (KE) Nru 861/2006.
Artikolu 2
Għeluq tal-impenji pendenti
Il-pagamenti kollha li għalihom qed jintalab rimborż għandhom jitħallsu mill-Istat Membru kkonċernat sat-30 ta’ Ġunju 2015. Il-ħlasijiet li jsiru minn Stat Membru wara dik id-data tal-għeluq mhux se jkunu eliġibbli għal rimborż. L-approprjazzjonijiet baġitarji marbuta ma’ din id-Deċiżjoni għandhom jiġu diżimpenjati sa mhux aktar tard mill-31 ta’ Diċembru 2016.
Artikolu 3
Teknoloġiji u netwerks ġodda tal-IT
1. In-nefqa li ssir, fir-rigward tal-proġetti msemmija fl-Anness I, fuq l-istabbiliment ta’ teknoloġiji u netwerks ġodda tal-IT sabiex jippermettu l-ġbir u l-ġestjoni effiċjenti u sikura tad-dejta b'rabta mal-monitoraġġ, il-kontroll u s-sorveljanza tal-attivitajiet tas-sajd, għandha tikkwalifika għal kontribuzzjoni finanzjarja ta’ 90 % tan-nefqa eliġibbli, fi ħdan il-limiti stabbiliti f'dak l-Anness.
2. Kwalunkwe nefqa oħra li ssir, fir-rigward tal-proġetti msemmija fl-Anness I, għandha tikkwalifika għal kontribuzzjoni finanzjarja ta’ 50 % tan-nefqa eliġibbli, fil-limiti stabbiliti f'dak l-anness.
Artikolu 4
Apparat ta’ lokalizzazzjoni awtomatiku
1. In-nefqa li ssir, fir-rigward tal-proġetti msemmija fl-Anness II, fuq ix-xiri u t-twaħħil ta’ apparat abbord ta’ bastimenti tas-sajd ta’ apparat ta’ pożizzjonar awtomatiku li jagħmilha possibbli li l-bastimenti jiġu mmonitorjati minn distanza minn ċentru għall-monitoraġġ tas-sajd permezz ta’ sistema tal-monitoraġġ tal-bastimenti (VMS), għandha tikkwalifika għal kontribuzzjoni finanzjarja ta’ 90 % tan-nefqa eliġibbli, fil-limiti stabbiliti f'dak l-anness.
2. Il-kontribuzzjoni finanzjarja msemmija fil-paragrafu 1 għandha tiġi kkalkulata fuq il-bażi ta’ prezz limitat għal EUR 2 500 għal kull bastiment.
3. Sabiex jikkwalifika għall-kontribuzzjoni finanzjarja msemmija fil-paragrafu 1, l-apparat tal-pożizzjonar awtomatiku għandu jissodisfa r-rekwiżiti stipulati fir-Regolament (KE) Nru 2244/2003.
Artikolu 5
Sistemi elettroniċi tar-reġistrazzjoni u r-rapportar
In-nefqa li ssir, fir-rigward tal-proġetti msemmija fl-Anness III, fuq l-iżvilupp, ix-xiri, l-assistenza teknika u l-installazzjoni ta’ komponenti neċessarji għas-sistemi elettroniċi tar-reġistrazzjoni u r-rappurtar (ERS), sabiex jippermettu l-iskambju effiċjenti u sikur ta’ dejta relatata mal-monitoraġġ, il-kontroll u s-sorveljanza tal-attivitajiet tas-sajd, għandha tikkwalifika għal kontribuzzjoni finanzjarja ta’ 90 % tan-nefqa eliġibbli, fil-limiti stabbiliti f'dak l-Anness.
Artikolu 6
Apparat elettroniku tar-reġistrazzjoni u r-rapportar
1. In-nefqa li ssir, fir-rigward tal-proġetti msemmija fl-Anness IV, fuq ix-xiri u t-twaħħil ta’ apparat ERS abbord bastimenti tas-sajd u li jippermetti lill-bastimenti jirreġistraw u jirrappurtaw b'mod elettroniku dejta dwar l-attivitajiet tas-sajd lil Ċentru għall-Monitoraġġ tas-Sajd, għandha tikkwalifika għal kontribuzzjoni finanzjarja ta’ 90 % tan-nefqa eliġibbli, fi ħdan il-limiti stabbiliti f'dak l-Anness.
2. Il-kontribuzzjoni finanzjarja msemmija fil-paragrafu 1 għandha tiġi kkalkulata fuq il-bażi ta’ prezz b'limitu ta’ EUR 3 000 għal kull bastiment, mingħajr preġudizzju għall-paragrafu 4.
3. Sabiex jikkwalifika għal kontribuzzjoni finanzjarja, l-apparat ERS għandu jissodisfa r-rekwiżiti stabbiliti skont ir-Regolament (KE) Nru 1077/2008.
4. Fil-każ ta’ apparat li jgħaqqad funzjonijiet ERS u VMS, u li jissodisfa r-rekwiżiti stabbiliti fir-Regolament (KE) Nru 2244/2003 u (KE) Nru 1077/2008, il-kontribuzzjoni finanzjarja msemmija fil-paragrafu 1 ta’ dan l-Artikolu għandha tiġi kkalkulata fuq il-bażi ta’ prezz b'limitu ta’ EUR 4 500 għal kull bastiment.
Artikolu 7
Proġetti pilota
In-nefqa li ssir, fir-rigward tal-proġetti msemmija fl-Anness V, fuq proġetti pilota dwar teknoloġiji ġodda ta’ kontroll għandha tikkwalifika għal kontribuzzjoni ta’ 50 % tan-nefqa eliġibbli, fil-limiti stabbiliti f'dak l-Anness.
Artikolu 8
Kontribuzzjoni massima totali mill-Unjoni għal kull Stat Membru
In-nefqa ppjanata, is-sehem eliġibbli tagħha, u l-kontribuzzjoni massima Komunitarja għal kull Stat Membru huma kif ġej:
(EUR)
Stat Membru
Nefqa ppjanata fil-programm nazzjonali għall-kontroll tas-sajd
Nefqa għal proġetti magħżula skont din id-Deċiżjoni
Kontribuzzjoni massima tal-Unjoni
Il-Belġju
1 362 000
212 000
190 800
Il-Bulgarija
79 251
53 686
48 318
Ċipru
555 000
130 000
105 000
Id-Danimarka
8 657 750
5 057 415
4 546 308
Il-Ġermanja
2 967 500
1 771 500
1 575 950
L-Estonja
459 584
448 280
400 140
L-Irlanda
55 448 000
3 405 000
2 824 500
Il-Greċja
7 150 000
4 100 000
3 690 000
Spanja
1 351 154
890 751
801 675
Franza
7 145 920
6 591 920
4 906 008
L-Italja
25 012 000
5 590 000
3 367 000
Il-Latvja
140 885
140 885
126 796
Il-Litwanja
360 966
149 887
134 899
Matla
159 693
97 885
86 497
Il-Pajjiżi l-Baxxi
932 500
632 500
569 250
Il-Polonja
381 565
338 686
304 817
Il-Portugall
5 661 152
1 758 079
1 582 271
Ir-Rumanija
597 000
136 000
94 000
Is-Slovenja
597 800
591 400
531 900
Il-Finlandja
2 470 000
2 055 000
1 729 500
L-Isvezja
6 574 335
3 847 033
3 284 814
Ir-Renju Unit
8 119 733
4 916 541
4 327 317
Total
136 183 788
42 914 447
35 227 760
Artikolu 9
Destinatarji
Din id-Deċiżjoni hija indirizzata lir-Renju tal-Belġju, ir-Repubblika tal-Bulgarija, ir-Renju tad-Danimarka, ir-Repubblika Federali tal-Ġermanja, ir-Repubblika tal-Estonja, l-Irlanda, ir-Repubblika Ellenika, ir-Renju ta’ Spanja, ir-Repubblika Franċiża, ir-Repubblika Taljana, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, ir-Repubblika ta’ Malta, ir-Renju tal-Pajjiżi l-Baxxi, ir-Repubblika tal-Polonja, ir-Repubblika Portugiża, ir-Rumanija, ir-Repubblika tas-Slovenja, ir-Repubblika tal-Finlandja, ir-Renju tal-Isvezja, u r-Renju Unit tal-Gran Brittanja u l-Irlanda ta’ Fuq.
Magħmul fi Brussell, il-11 ta’ Lulju 2011.

Labels: 7
6
12
18
15